கேள்வி: சுப்பிரமணிய பாரதி - இலக்கியப் படைப்புகள் என்பது என்ன?
பதில்: பாரதி நவீன தமிழ் இலக்கியத்தின் முன்னோடிகளில் ஒருவராகக் கருதப்படுகிறார். இவர் "மகாகவி" ("மகத்தான கவிஞர்") என்ற புனைபெயரைக் கொண்டு அறியப்படுகிறார். முந்தைய நூற்றாண்டுப் படைப்புகளைப் போலல்லாமல் பாரதி பெரும்பாலும் எளிமையான சொற்களைப் பயன்படுத்தினார். இலக்கணச் சட்டங்களைத் தகர்த்தெறிந்த பாரதி, புதுக்கவிதை எனப் புகழப்படும், பாமரரும் கேட்டுணரும் வசனக்கவிதையைத் தமிழுக்குத் தந்தார். இவர் தனது கவிதைகளில் புதுமையான யோசனைகளையும் நுட்பங்களையும் வெளிப்படுத்தினார். இவர் தனது பெரும்பாலான படைப்புகளில், முன்பு கோபாலகிருஷ்ண பாரதி பயன்படுத்திய ''நொண்டி சிந்து'' என்ற நடையைப் பயன்படுத்தினார். பாரதியின் கவிதை முற்போக்கான, சீர்திருத்தவாத இலட்சியத்தை வெளிப்படுத்தியது. இந்திய தேசியம், காதல், குழந்தைப் பருவம், இயற்கை, தமிழ் மொழியின் மகிமை போன்ற பல்வேறு தலைப்புகளில் ஆயிரக்கணக்கான பாடல்களை எழுதினார். பாரதி பல இந்து தெய்வப் பாடல்களைப் பாடினார். அரவிந்தர், பால கங்காதர திலகர் மற்றும் சுவாமி விவேகானந்தர் போன்ற இந்திய தேசிய சீர்திருத்தத் தலைவர்களின் உரைகளையும் மொழிபெயர்த்தார். தம் தாய்மொழி தமிழின்மீது அளவுகடந்த அன்புகொண்ட இவர் "யாமறிந்த மொழிகளிலே தமிழ்மொழிபோல் இனிதாவ தெங்கும் காணோம்" எனக் கவிபுனைந்தார். விடுதலைப் போராட்ட காலத்தில் தேசிய உணர்வுள்ள பல்வேறு கவிதைகளைப் படைத்து மக்களை ஒருங்கிணைத்த காரணத்தால் பாரதி "தேசியக் கவி" எனப் போற்றப்படுகிறார். பெண்ணியத் திறனாய்வுக்காகவும், தீண்டாமை மற்றும் குழந்தை திருமணத்திற்கு எதிராகவும் போராடினார். இந்தியாவிலேயே முதன்முதலாக நாட்டுடைமை ஆக்கப்பட்ட இலக்கியம் பாரதியாருடையதாகும். இந்திய விடுதலைப் போராட்டத்தையே பாரதப் போராகவும், பாஞ்சாலியைப் பாரத மாதாவாகவும் உருவகப்படுத்தி மகாகவி படைத்த படைப்புதான் ''பாஞ்சாலி சபதம்''. வியாசர் ''மகாபாரதம்'' தழுவி எழுதப் பெற்ற இந்நூலானது ஐந்து சருக்கங்களையும், 412 பாடல்களையும் கொண்டது. இவரது பிரபலமான படைப்புகளில் ''குயில் பாட்டு'', ''பாப்பா‌ பாட்டு'', ''சின்னஞ்சிறு கிளியே'', ''புதிய ஆத்திசூடி'', ''விநாயகர் நான்மணிமாலை'' மற்றும் ''கண்ணன் பாட்டு'' ஆகியவை அடங்கும். இவர் பதஞ்சலியின் ''பதஞ்சலி யோக சூத்திரம்'' மற்றும் ''பகவத் கீதை'' ஆகியவற்றைத் தமிழுக்கு மொழிபெயர்த்தார். இதைத் தவிர இவர் பல தேசிய கீதங்கள், விடுதலைப் பாடல்கள், தோத்திரப் பாடல்கள், ஞானப் பாடல்கள் மற்றும் கதைகள் ஆகியவற்றை எழுதியுள்ளார். ''பள்ளித்தலமனைத்தும் கோயில் செய்குவோம்'' என்று கல்வியின் மகிமையைக் கூறினார். "வங்கத்தில் ஓடிவரும் நீரின் மிகையால் மையத்து நாடுகளில் பயிர்செய்குவோம்" என நதிநீர் இணைப்பிற்கு முன்பே கனவுகண்டவர்.
கேள்வி: சுப்பிரமணிய பாரதி - புகழ் மற்றும் நினைவு சின்னங்கள் பற்றி தகவல் சொல்.
பதில்: File:காசியில் உள்ள பாரதியார் சிலை.jpgயில் பாரதியாருக்கு அமைக்கபட்டுள்ள சிலை]] பாரதி தனது வாழ்க்கையின் கடைசி ஆண்டுகளை திருவல்லிக்கேணியில் உள்ள ஒரு வீட்டில் கழித்தார். 1993 ஆம் ஆண்டு தமிழ்நாடு அரசு வாங்கப்பட்டு புதுப்பிக்கப்பட்ட இந்த வீடு "பாரதி இல்லம்" (பாரதியின் இல்லம்) எனப் பெயரிடப்பட்டது. எட்டயபுரத்தில் இவர் பிறந்த இல்லம் மற்றும் புதுச்சேரியில் இவர் வாழ்ந்த இல்லம் ஆகியவை நினைவு இல்லங்களாகப் பேணப்பட்டு வருகிறது. இவர் பிறந்த எட்டயபுரத்தில் பாரதியின் ஏழு அடி உயரச் சிலை, மணிமண்டபம் மற்றும் இவரின் வாழ்க்கை வரலாறு தொடர்பான புகைப்படக் கண்காட்சியும் வைக்கப்பட்டுள்ளது. 1987 ஆம் ஆண்டு எழுத்தாளர்களுக்கான உயர்ந்த தேசிய விருதான ''சுப்ரமணிய பாரதி விருது'' நிறுவப்பட்டது. இந்திய அரசு மனிதவள மேம்பாட்டு அமைச்சகம் (இந்தியா) இலக்கியத்தில் சிறந்த படைப்புகளை எழுதுபவர்களுக்கு ஆண்டுதோறும் இந்த விருது வழங்கப்படுகின்றது. பாரதியார் பல்கலைக்கழகம் 1982 இல் கோயம்புத்தூர் நிறுவப்பட்டது. தில்லி இந்திய நாடாளுமன்றம், சென்னை மெரினா கடற்கரை உட்பட பல இடங்களில் இவரின் சிலைகள் நிறுவப்பட்டுள்ளன. கோயம்புத்தூரில் உள்ள "பாரதியார் சாலை" மற்றும் புது தில்லியிலுள்ள "சுப்பிரமணியம் பாரதி மார்க்" உட்பட பல சாலைகளுக்கு இவர் பெயரிடப்பட்டுள்ளது. இவரது பெயரில் பல பள்ளிகள், கல்லூரிகள் மற்றும் கல்வி நிறுவனங்கள் நடத்தப்படுகின்றன. 11 செப் 2021 அன்று, சுப்பிரமணிய பாரதியின் 100வது இறந்த தினத்தில், காசியின் பனாரசு இந்து பல்கலைக்கழகம் சுப்பிரமணிய பாரதி தமிழ் ஆய்வுகள் இருக்கை அமைக்கப்ப்டும் என்று பிரதமர் நரேந்திர மோதி அறிவித்தார்.https://x.com/narendramodi/status/1436582745812185094https://www.hindustantimes.com/india-news/pm-modi-announces-chair-at-bhu-in-honour-of-tamil-poet-subramania-bharati-101631345149470.htmlhttps://www.puthiyathalaimurai.com/tamilnadu/tamil-seat-in-banaras-hindu-university-in-the-name-of-bharati-says-prime-minister-modihttps://www.news18.com/news/education-career/pm-announces-subramania-bharati-chair-on-tamil-studies-at-bhu-know-who-mahakavi-bharati-4191263.html